जब विधि मेहरा के बच्चे तीन और पांच साल के थे, तब उन्होंने विधि के उद्यम के लिए नाम सुझाया था. यह इस तरह से हुआ कि बच्चे कैंडी केन खा रहे थे और उन्होंने अपनी मां को यह नाम सुझाव में दिया. मां ने बहुत देर तक इस बारे में सोचा और फिर अपने नए वेंचर का नाम ‘कैंडी केन क्लब’ रखा. कैंडी केन क्लब की संस्थापक विधि के मुताबिक, ‘मैं तीन साल से लेकर पांच साल के आयु वर्ग वाले बच्चों के लिए कुछ करना चाहती थी. मैं चाहती थी कि बच्चों को खेलों के जरिए व्यस्त रखा जाए ताकि वे पूरी तरह से विकसित हो सके.’ इसके बाद 2008 में विधि ने पहले तो अपने बच्चों के लिए गेम बोर्ड डिजाइन किया और फिर जाकर उस आयु वर्ग के लिए काम करने लगी. विधि का लक्ष्य बहुत सरल था, वह बच्चों की स्मरण शक्ति और पार्श्व सोच के विकास के लिए सहायता करना चाहती थी. उस वक्त सिर्फ जाने माने ही ब्रांड मौजूद थे. वह खेल नहीं थे जिससे मेमोरी तेज हो सके. उन्होंने 10 बोर्ड गेम्स को डिजाइन किया और उसे तीस शहरों में लॉन्च किया. विधि कहती हैं कि उन्होंने अच्छी शुरुआत की लेकिन उन्हें नहीं पता था कि उनके खरीदार कौन हैं और वह फीडबैड जानने को उत्सुक थी.